उत्तर प्रदेश में कोरोना के 6,233 नए मामले सामने आए, प्रदेश में 67 और मरीजों की मौत
उत्तर प्रदेश में पिछले 24 घंटों में कोविड-19 के 67 और मरीजों की मौत हो गई तथा वायरस से संक्रमण के 6,233 नए मामले सामने आए।
लखनऊ। उत्तर प्रदेश में जहां एक तरफ मुख्यमंत्री योगी आदित्यनाथ कोरोना के बढ़ते मामलों को रोकने के लिए ठोस कदम उठा रहे हैं वहीं दूसरी तरफ कुछ जिलों में संक्रमण तेजी से फैल रहा है। राज्य में कोरोना के हालात लगातार बिगड़ते जा रहे हैं। हालांकि, राज्य में कोरोना के बढ़ते मामलों को देखते हुए योगी सरकार ने वीकेंड लॉकडाउन लगाया हुआ है। वहीं राज्य में कोरोना वायरस के चलते दो नेताओं की भी मौत हो चुकी है और कई नेता कोरोना संक्रमित पाए गए हैं।  उत्तर प्रदेश में पिछले 24 घंटों में कोविड-19 के 67 और मरीजों की मौत हो गई तथा वायरस से संक्रमण के 6,233 नए मामले सामने आए। चिकित्सा एवं स्वास्थ्य विभाग के अपर मुख्य सचिव अमित मोहन प्रसाद ने रविवार (30 अगस्त) को बताया कि पिछले 24 घंटों के दौरान राज्य में कोरोना वायरस के चलते 67 और मरीजों की मौत हुई है। उन्होंने बताया कि इस अवधि में राज्य में 6,233 और लोगों के संक्रमित होने की पुष्टि हुई है। ये भी पढ़ें: कोरोना वायरस से संक्रमित नेता ने पुल से कूदकर की आत्महत्यायूपी में कोरोना का रिकवरी रेट 74.25 प्रतिशत पहुंचाप्रसाद ने बताया कि इस समय प्रदेश में 54,666 मरीजों का इलाज चल रहा है। संक्रमित होने के बाद पूरी तरह से ठीक हो चुके मरीजों की संख्या 1,67,543 है। इस तरह राज्य में कोविड-19 से मरीजों के ठीक होने की दर 74.25 प्रतिशत है। अब तक राज्य में कोरोना से संक्रमित लोगों में से 3423 मरीजों की मौत हो चुकी है। हालांकि, राहत की बात ये है कि प्रदेश में कोरोना से मृत्यु दर घटकर 1.15 प्रतिशत हो गयी है। ये भी पढ़ें: अब उत्तर प्रदेश कांग्रेस में अंदरूनी कलह जोरों पर, जानिए क्या है पूरा मामलाप्रदेश में 62,809 कोविड हेल्प डेस्क बनाए गएयूपी के अपर मुख्य सचिव स्वास्थ्य अमित मोहन प्रसाद ने आगे बताया कि अब तक प्रदेश में 62,809 कोविड हेल्प डेस्क बनाए जा चुके हैं, जिनकी सहायता से अब तक लगभग 7,01,678 लक्षणात्मक लोगों की पहचान की जा चुकी है। प्रदेश में कुल सक्रिय मामलों की संख्या 54,666 है जिसमें से 27,364 लोग होम आइसोलेशन में हैं। अब तक होम आइसोलेशन में 97,506 लोग जा चुके हैं।  ये भी पढ़ें: लखनऊ डबल मर्डर केस- पुलिस ने 4 घंटे में किया खुलासाप्रदेश में अब तक कुल 54,90,354 नमूनों की हुई जांच प्रसाद ने बताया कि शनिवार (29 अगस्त) को प्रदेश में 1,39,454 नमूनों की जांच की गई और अब तक प्रदेश में कुल 54,90,354 नमूनों की जांच की जा चुकी है। उन्होंने बताया कि इस महीने सबसे ज्यादा संक्रमण दर कानपुर नगर, गोरखपुर, लखनऊ, महराजगंज, देवरिया और कुशीनगर में रही। सबसे कम संक्रमण दर बागपत, महोबा, हाथरस, संभल और हमीरपुर जिलों में है। प्रदेश में कंटेनमेंट जोन की संख्या 16,461 हुईयूपी के अपर मुख्य सचिव गृह अवनीश कुमार अवस्थी ने रविवार (30 अगस्त) को बताया कि प्रदेश में कंटेनमेंट जोन की संख्या अब 16,461 हो गई है। जिनमें लगभग 14,75,000 मकान चिन्हित हैं, लगभग 85,22,000 लोग इन कंटेनमेंट जोन में रह रहे हैं। कंटेनमेंट जोन में पॉजिटिव मामलों की संख्या 40,658 है।